Във връзка с постъпило уведомление с вх. № ОВОС-2062/11.07.2022г., становище с вх. №ОВОС-2062-2/28.07.2022г. на ОДЗ Пловдив, удостоверения за поливност с вх. №ОВОС-2062-4/12.08.2022г. и становище с вх. №ОВОС-2062-6/31.08.2022г. на гл. арх. на община Карлово за инвестиционно предложение (ИП): „Фотоволтаична електроцентрала”, в ПИ с идентификатори 10291.7.1, 10291.7.63, 10291.64.224, 10291.64.226 и 10291.64.227, землище на с. Ведраре, общ. Карлово, обл. Пловдив, с ВЪЗЛОЖИТЕЛ: „КАРЛОВО СОЛАР ПАРК 2022“ ЕООД, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното предложение попада в обхвата на т. 3, буква „а“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0002128 „Централен Балкан буфер“.

Копие на писмото е изпратено до Община Карлово и Км. с. Ведраре

Отговорено от РИОСВ-Пловдив на 15.09.2022г.